Memoria reîncepe la Versailles în anul 1776, unde Arno Dorian, fiul unui nobil francez, o întâlnește pe Elise De La Serre, fiica Marelui Maestru al Templierilor. După ce tatăl lui Arno este ucis, Marele Maestru De La Serre îl înfiază pe Arno, în ciuda faptului că el știa că tatăl său a fost un Asasin; informație pe care Arno nu o cunoaște. Povestea continuă 13 ani mai târziu, la inițierea lui Elise în Ordinul Templierilor, în anul 1789. Arno este trimis să-i livreze un mesaj dl. De La Serre, dar îl plasează în biroul acestuia pentru a se întâlni cu Elise. După ce se întâlnește cu ea, Arno se furișează afară și îl găsește pe dl. De La Serre omorât în curtea palatului. Arno, acuzat pe nedrept de omorârea lui De La Serre, este capturat de gărzi și închis la Bastilia. Acolo, el găsește niște desene pe pereți și, cu ajutorul abilităților de a lupta, îl impresionează pe Asasinul Bellec. După ce Arno și Bellec evadează în timpul Căderii Bastiliei, Bellec îl invită pe Arno să se alăture Frăției.